EkBass/fiwiki-20250220-pages-articles huggingface dataset:
Munchkin (korttipeli)

Munchkin on Steve Jackson Gamesin vuonna 2001 julkaisema korttipeli, jonka on käsikirjoittanut Steve Jackson ja kuvittanut John Kovalic. Peli parodisoi roolipelejä. Peli menestyi hyvin, ja on saanut lukuisia jatko-osia. Se on Steve Jackson Games -yhtiön ylivoimaisesti parhaiten myynyt peli, ohittaen jopa Car Warsin, Illuminatin ja Zombie Dicen kaltaiset hitit. ==Pelaaminen== Pelaajien tavoitteena on nousta tasolle 10. Jokainen pelaaja aloittaa ”tason 1 ihmisenä, jolla ei ole luokkaa”, ja seuraavalle tasolle pääsee tappamalla hirviöitä tai toisilla tavoilla. Tällaisia toisia tapoja ovat esimerkiksi kullan myyminen ja ”nouse taso ylös päin” -kortin pelaaminen. Yksi peli kestää normaalisti noin kolme varttia. Pelaajan vuoro alkaa avaamalla oven. Jos huoneessa on hirviö, pelaajan on taisteltava sitä vastaan. Jos pelaaja on hirviötä korkeammalla tasolla, pelaaja voittaa taistelun ja ottaa hirviön tavarat. Jos pelaaja ei löydä huoneesta hirviötä, tämä voi joko ryöstää huoneen tai ”etsiä ongelmia”, jolloin tämä voi taistella hirviötä vastaan. ==Vastaanotto== Pelin arvostelijoiden mukaan peliä ei pitäisi ottaa vakavasti; pelin säännöissä lukee muun muassa, että ”päättäkää, kuka menee ensin heittämällä noppaa ja riitelemällä tuloksista” ja ”mahdolliset sääntöjä koskevat kiistat tulisi ratkaista äänekkäillä argumenteilla”. ===Populaarikulttuurissa=== Peliin viitattiin vuoden 2008 elokuvassa The Gamers: Dorkness Rising sekä The Guild -sarjan viidennen tuotantokauden ensimmäisessä jaksossa. ==Aiheesta muualla== *Pelin virallinen verkkosivusto *Pelin säännöt PDF-muodossa Luokka:Erikoiskorttipakkaa käyttävät korttipelit Luokka:Temaattiset korttipelit
Megamania Musiikki

Megamania Musiikki Ky on vuonna 1985 perustettu helsinkiläinen levy-yhtiö, joka perusti Megamania-, AMT-, Plutonium- ja Grand Slam -levymerkit sekä käytti Pyramid-merkkiäkin. 1980-luvun jälkeen Megamania-levymerkki on ollut Johanna Kustannuksen käytössä. Megamania Musiikki Ky on rekisteröitynä edelleen. == Megamania Musiikin historiaa == Megamania Musiikki perustettiin Johanna-levymerkillä julkaisseen Johanna Kustannuksen mentyä konkurssiin vuonna 1984. Samassa toimistossa toimi myös juuri aloittanut Pyramid Musiikki ja pian siihen muutti jo vuonna 1976 perustettu kustantaja ja levy-yhtiö Love Kustannus. Yhtiöiden luovina tuottajina toimivat Atte Blom ja Pekka Aarnio. Yhtiön lähiyhtiöitä ja läheisessä yhteistyössä toimineita ovat olleet siis muun muassa Love Kustannus Oy, Pyramid Musiikki Ky, Johanna Kustannus ja nykyinen tuotannon omistaja Universal Music Oy. Vuoden 1989 jälkeen Megamania- levymerkillä julkaisua jatkoi Johanna Kustannus Oy. Nyttemmin myös vahvan artistipohjan Megamania-levymerkki on ollut hyötykäytössä uudempien kuten Kotiteollisuuden, Maj Karman tai Melrosen levyillä. == Artisteja == * Backsliders * Eeki Mantere * Esa Eloranta * Freud Marx Engels & Jung * Garbo * Hector * Jay & The Miracles * Juice Leskinen * Juice Leskinen Grand Slam * Jumalainen Näytelmä * Jussi Kettu * Kauko Röyhkä * Leningrad Cowboys * Loisa * Mikko Perkoila * Noitalinna huraa! * Peer Günt * Pelle Miljoona * Pelle Miljoona & Linnunlaulu * Sleepy Sleepers * Tuomari Nurmio * Wow-Dees ==Lähteet== * Discografiaa Finnmusic.net * Discografiaa Discogs * Megamania -discografiaa Discogs * AMT -discografiaa Discogs * Plutonium -discografiaa Discogs * Grand Slam -discografiaa Discogs ===Viitteet=== Luokka:Suomalaiset levy-yhtiöt Luokka:Suomalaiset rockmusiikin levy-yhtiöt
Gandenin luostari

Gandenin luostari on tiibetinbuddhalainen luostari Tiibetissä, Kiinassa. Luostari sijaitsee 4 000 metrin korkeudessa merenpinnasta 40 kilometriä koilliseen Lhasan kaupungista. Tiibetiläinen opettaja, Tsongkhapa, perusti luostarin vuonna 1409. Punakaarti tuhosi luostarin kulttuurivallankumouksen aikaan. Luostari on osittain rakennettu uudelleen. File:Ganden monastery.jpg|Gandenin luostari File:Monks at Ganden monastery, 2013.jpg|Luostarin munkkeja File:Ganden monastery after repainting, 2013.jpg|Gandenin luostarin rakennuksia maalauksen jälkeen vuonna 2013. File:Ganden monastery, Tibet, 2013.jpg|Gandenin luostari, 2013. ==Lähteet== ==Aiheesta muualla== Luokka:Buddhalaiset luostarit Luokka:Tiibetin rakennukset ja rakennelmat
Elder Roma Wilson

Elder Roma Wilson (22. joulukuuta 1910 Hickory Flat, Mississippi – 25. lokakuutaMr. Roma Wilson Obituaries. Clora Funeral Home 2018) oli yhdysvaltalainen huuliharpunsoittaja. Hänen tyylilajinsa oli gospel.AllMusic: Elder Roma Wilson Wilson aloitti huuliharpunsoiton 13-vuotiaana. Hänet vihittiin helluntailaiseksi papiksi vuonna 1929. Sen jälkeen hän alkoi kiertää pohjoisen Mississippin aluetta toisen musikaalisen papin, Leon Pinsonin kanssa. 1940-luvun alussa Wilson muutti Michiganiin, mutta hän palasi Mississippiin 1970-luvun alussa. Hän sai tunnustusta esiintymisistään Pinsonin kanssa muun muassa Chicago Blues Festivalilla ja New Orleans Jazz & Heritage Festivalilla. Vuonna 1993 Wilson voitti yhdessä kymmenen muun muusikon kanssa National Endowment for the Artsin 100 000 USD:n National Heritage Fellowship'n. Vuotta myöhemmin hän julkaisi ensimmäiset levytyksensä vuosikymmeniin LP:llään This Train. == Lähteet == Luokka:Gospelmuusikot Luokka:Yhdysvaltalaiset huuliharpistit Luokka:Yhdysvaltalaiset papit Luokka:Yli satavuotiaiksi eläneet yhdysvaltalaiset Luokka:Vuonna 1910 syntyneet Luokka:Vuonna 2018 kuolleet
CP-1414S

CP-1414S on kokeellinen bentsodiatsepiinijohdannainen lääkeaine, joka syntetisoitiin ensimmäisen kerran Saksassa.US 3766169 CP-1414S on 1,5-bentsodiatsepiini, jossa on kaksi typpiatomia diatsepiinirenkaassa kohdissa 1 ja 5, ja se on läheistä sukua klobatsaamille. CP-1414S:llä on ensisijaisesti ahdistusta poistava ja kouristuksia ehkäisevä vaikutus. Sen voimakkuus on karkeasti klobatsaamin kaltainen, mutta on aiheuttaa siihen verrattuna voimakkaamman sedaation. CP-1414S:ä ei ainakaan toistaiseksi markkinoida lääketieteelliseen käyttöön. == Lähteet == Luokka:Bentsodiatsepiinit
Fletatsepaami

Fletatsepaami on bentsodiatsepiinijohdannainen lääkeaine. Sillä on sedatiivinen ja ahdistusta poistava vaikutus, muiden samankaltaisten bentsodiatsepiinien kanssa. Fletatsepaamia käytetään kuitenkin lähinnä voimakkaana lihasrelaksanttina. Fletatsepaami on läheistä sukua esimerkiksi halatsepaamille ja kvatsepaamille. == Lähteet == == Aiheesta muualla == *PubChem: Fletazepam *Kyoto Encyclopedia of Genes and Genomes (KEGG): Fletazepam *ChemBlink: Fletazepam Luokka:Bentsodiatsepiinit Luokka:Aromaattiset yhdisteet Luokka:Halogeeniyhdisteet Luokka:Organohalidit
DSV

DSV A/S on tanskalainen, maailmanlaajuisesti toimiva kuljetus- ja logistiikka- alan pörssiyritys. Yrityksen kotipaikka on Hedehusenessa Tanskan pääkaupunkialueella. == Historia == DSV:n perustivat Leif Tullberg ja kymmenen riippumatonta kuljetusliikettä vuonna 1976. Kirjainlyhenne DSV on peräisin yhtiön alkuperäisestä nimestä De Sammensluttede Vognmænd af 13-7 1976 A/S (kirjaimellisesti: Yhdistyneet kuljetusliikkeet 13.7.1976 Oy). Nimi muutettiin DSV A/S:ksi vuonna 2003. Leif Trullberg toimi yrityksen johdossa aina eläkkeelle jäämiseensä saakka vuonna 2005. DSV on laajentunut merkittävästi yritysostoilla ja historiansa aikana se on ostanut kymmeniä kuljetus- ja logistiikkalalan yrityksiä. Suurempia hankintoja ovat olleet esimerkiksi vuonna 2008 ostettu belgialainen ABX Logistics Worldwide SA ja yhdysvaltalaisen logistiikkayhtiön UTi Worldwide Inc:in hankinta 1,35 miljardilla dollarilla tammikuussa 2016. DSV pääsi huhtikuussa 2019 sopuun sveitsiläisen logistiikkayhtiö Panalpinan ostamisesta noin 4,6 miljardin dollarin kauppahinnalla. Yrityskaupan arvioitiin tekevän DSV:stä maailman neljänneksi suurimman huolintayhtiön DHL:n, Kuehne + Nagelin ja DB Schenkerin jälkeen. == Liiketoiminta == Toiminnot on jaettu kolmeen divisioonaan, jotka ovat Air and Sea, Road, ja Solutions. Air and Sea -divisioona on erikoistunut lento- ja merirahdin käsittelemiseen maailmanlaajuisesti. Road-divisioona tarjoaa maantierahtipalveluja täysille tai osakuormille, lämpötilasäädeltyjä kuljetuksia ja muita erikoispalveluja ympäri Eurooppaa. Solutions-segmentti toimittaa muun muassa rahdin hallinnan, tulliselvitysten, varastoinnin, jakelun, tiedonhallinnan, ja e-liiketoiminnan kaltaisia logistiikkapalveluja. ==Lähteet== == Aiheesta muualla == * DSV Global Website * DSV Suomi Luokka:Tanskalaiset pörssiyhtiöt Luokka:OMX Nordic 40 -indeksi Luokka:Logistiikkayhtiöt Luokka:OMX Copenhagen 25 -indeksi Luokka:Høje- Taastrupin kunta
William Nicholson (taidemaalari)

William Nicholson (1872–1949) oli englantilainen graafikko ja taidemaalari, tyyliä luova julistetaiteilija. James Pryden kanssa hän muodosti julistetaiteen kehitykseen vaikuttaneen Beggarstraf Brothersin. Nicholson oli myös modernin puupiirrostekniikan aloittaja, ja hänet muistetaan myös värikkäistä, usein humoristisista puupiirrosmuotokuvista.Otavan iso Fokus, osa 5 vuodelta 1973, s. 2871 Nicholson osallistui myös vuoden 1928 Amsterdamin olympialaisiin, joissa voitti kultaa maalaustaiteen graafisissa töissä teoksellaan Un Almanach de douze Sports. == Lähteet == Luokka:Vuonna 1872 syntyneet Luokka:Vuonna 1949 kuolleet Luokka:Englantilaiset taidemaalarit Luokka:Brittiläiset olympiavoittajat Luokka:Englantilaiset kuvittajat
Ejnar Nielsen

Ejnar August Nielsen (1872–1956) oli tanskalainen taidemaalari. Hän opiskeli Kööpenhaminan taideakatemiassa 1889–1893. Nielsen maalasi symbolistisia aiheitaOtavan Suuri Ensyklopedia, s. 6995. Hän liittyi 1890-luvun symbolismiin, teki pessimistisiä töitä, joiden aiheet liittyvät paljolti elämään ja kuolemaan. Harvalukuisilla harmaavoittoisilla väreillä sekä tasapintaisuutta lähenevällä muotojen käsittelyllä Nielsen kuvasi surua ja tuskaa. Nielsen teki myös mosaiikkikoristeluja muun muassa Kööpenhaminan Det Kongelige Teaterin uuden näyttämön eteistiloihin. Vuosina 1920–1930 Nielsen oli professori Kööpenhaminassa. Häntä on pidetty yhtenä oman aikansa Tanskan persoonallisimmista taiteilijoista. == Lähteet == Luokka:Tanskalaiset taidemaalarit Luokka:Vuonna 1872 syntyneet Luokka:Vuonna 1956 kuolleet
Nicholson

Nicholson on muun muassa seuraavien henkilöiden sukunimi: * Andrew Nicholson (s. 1989), kanadalainen koripalloilija * Andrew Nicholson (s. 1961), uusiseelantilainen ratsastaja * Andrew Nicholson (s. 1970), uusiseelantilainen kaukalopikaluistelija ja pikaluistelija * Andy Nicholson, englantilainen muusikko, Arctic Monkeys -yhtyeen entinen basisti * Anne-Marie Nicholson (s. 1991), englantilainen laulaja ja lauluntekijä * Ben Nicholson (1894–1982), englantilainen taidemaalari ja kuvanveistäjä * Chris Nicholson (s. 1967), uusiseelantilainen kaukalopikaluistelija ja ratapyöräilijä * Chris Nicholson, brittiläinen taikuri * Chris Nicholson (s. 1969), australialainen kilpapurjehtija * Jack Nicholson (s. 1937), yhdysvaltalainen elokuvanäyttelijä * Jake Nicholson (s. 1992), englantilainen jalkapalloilija * John Nicholson (1821–1857), brittiläinen prikaatikenraali * John Nicholson (1941–2017), uusiseelantilainen Formula 1 -kuljettaja * John Sanctuary Nicholson (1863–1924), brittiläinen prikaatikenraali ja poliitikko * John W. Nicholson, yhdysvaltalainen kenraali * John W. Nicholson Jr. (s. 1957), yhdysvaltalainen kenraali * Julianne Nicholson (s. 1971), yhdysvaltalainen näyttelijä * Margaret Nicholson, Margaret Yorke (1924–2012), brittiläinen salapoliisikirjailija * Myra Nicholson (1894–2007), australialainen maailman pitkäikäisimpiin kuulunut henkilö * Rob Nicholson (s. 1970), yhdysvaltalainen rockmuusikko * Seth Barnes Nicholson (1891–1963), yhdysvaltalainen tähtitieteilijä * William Nicholson (s. 1948), brittiläinen elokuvakäsikirjoittaja ja kirjailija * William Nicholson (1872–1949), brittiläinen taidemaalari ja graafikko == Nimen muita merkityksiä == * West Nicholson, kaupunki Zimbabwessa * USS Nicholson, Yhdysvaltain laivaston Gleaves-luokan hävittäjä
Einar Utzon-Frank

thumb|Utzon-Frankin Afrodite Zürichin kasvitieteellisessä puutarhassa. Aksel Einar Utzon-Frank (1888–1955) oli tanskalainen kuvanveistäjä. Utzon-Frank aloitti Rodin-henkisenä realistina. Hän oli etupäässä klassismin edustaja. Hän oli yksi ajan merkittävimmistä tanskalaisista monumentaalikuvanveistäjistä, mutta hän työskenteli myös piirtäjänä ja opettajanaKodin suur tietosanakirja, osa 11, Weilin & Göös 1979, s. 311. Vuodesta 1918 Utzon-Frank työskenteli Kööpenhaminan taideakatemiassa professorina, ja hän oli akatemian johtaja 1925–1928 sekä uudestaan 1934–1937. Monumentaalitöissä ja muotokuvissa hän tukeutui Italian varhaisrenessanssin ja antiikin Kreikan taiteeseen. Utzon- Frankin Kööpenhaminassa olevia töitä ovat muiden muassa Afrodite (1915), Käärmeentappaja (1924), Kristian X:n vuonna 1954 pystytetty ratsastajapatsas ja Thorvaldsenin muistomerkki (1930–1954). Roskilden tuomiokirkossa on Utzon- Frankin tekemä Fredrik VIII:n sarkofagi. == Lähteet == Luokka:Tanskalaiset kuvanveistäjät Luokka:Vuonna 1888 syntyneet Luokka:Vuonna 1955 kuolleet
Genmab

Genmab on tanskalainen bioteknologia-alan yritys. Sen osake noteerataan Kööpenhaminan pörssissä, ja se on osa sekä OMX Nordic 40- että OMX Copenhagen 20-indeksiä. Yhtiön kotipaikka on Kööpenhaminassa. Tilikautena 2015 yhtiön liikevaihto nousi 1 133 miljoonaan Tanskan kruunuun (2014: 850 milj. DKK). Operatiivinen tulos parani 465 miljoonaan kruunuun (2014: 265 milj. DKK). Yhtiön henkilökuntaan kuului 186 henkeä. Edellisvuonna 2014 yhtiön liikevaihto kasvoi 28 % vuoden 2013 tasosta. ==Historia== Genmab on perustettu vuonna 1999 Kööpenhaminassa. Vuonna 2000 se listautui sekä Frankfurtin että Kööpenhaminan pörssiin. Vuotta myöhemmin yhtiö alkoi yhteistyöhön sveitsiläisen Rochen kanssa. 2002 yhtiö julkaisi ensimmäisen tuoteprojektinsa liittyen Ofatumumabiin. Samana vuonna yritys listautui pois Frankfurtin pörssistä. Vuonna 2005 yhtiö voitti kansainvälisen Helix Awardin, ja aloitti Daratumumab- projektin. Seuraavana vuonna Genmab solmi yhteistyösopimuksen Glaxo Smith Klinen kanssa Ofatumumabin levityksestä ja jatkokehityksestä. 2009 Food and Drug Administration hyväksyi Ofatumambin käytön leukemian hoitoon. Samana vuonna Yhdysvalloissa aloitettiin Ofatumambin levitys kauppanimellä Arzerra. Seuraavana vuonna Arzerralle annetaan myyntilupa EU:n alueella. Samana vuonna yritys aloitti yhteistyön Seattle Geneticsin ja Lundbeckin kanssa. Vuonna 2012 Genmab solmi yhteistyösopimuksen Janssen Biotechin kanssa daratumumabin kehityksessä. Vuonna 2015 daratumumbin käyttö hyväksytään meylooman hoitoon. Vuonna 2015 Novartis osti Ofatumambin käyttöoikeudet MS-taudin hoitoon. ==Tuotteet== Genmabilla on markkinoilla kaksi tuotetta. Ofatumumabia, jota myydään kauppanimellä Arzerra, käytetään kroonisen lymfaattisen leukemian hoitoon. Lääke hyökkää CD20-proteiineja vastaan, joita on syöpäsolujen pinnalla. Ofatumumabin käyttö on hyväksytty sekä Yhdysvalloissa että Euroopassa, joskin osana muuta hoitoa. Sen käyttöä on tutkittu myös muiden sairauksien hoidossa. Genmabin toinen markkinoilla oleva tuote on Daratumumab, jota myydään kauppanimellä DARZALEX. Sitä käytetään myelooman hoitoon. Lääke hyökkää CD38-proteiineihin, joita löytyy myelooma-syöpäsolujen pinnalta. Sen käyttö on hyväksytty Yhdysvalloissa. Yrityksellä on useita tuotteita kehitysvaiheessa. == Katso myös == * Luettelo Kööpenhaminan pörssissä noteeratuista yhtiöistä ==Lähteet== Luokka:Tanskalaiset pörssiyhtiöt Luokka:OMX Nordic 40 -indeksi Luokka:Biotekniikkayritykset Luokka:OMX Copenhagen 25 -indeksi Luokka:Tanskalaiset lääkealan yritykset
Työväen Lehti (Helsinki)

Työväen Lehti oli Helsingissä vuosina 1895–1896 ilmestynyt sanomalehti. Kansan Lehden liitteenä kerran viikossa ilmestynyt Työväen Lehti edusti linjaltaan wrightiläistä työväenliikettä. Sen tehtävänä oli toimia radikaalistuvan Työmiehen kilpailijana. Lehden toimittaja ja julkaisija oli raittiusmiehenä tunnettu Matti Helenius. ==Lähteet== ==Aiheesta muualla== * Työväen Lehti digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet
Työn Valta (Helsinki)

Työn Valta oli Helsingissä vuosina 1917–1919 ilmestynyt oikeistososiaalidemokraattien sanomalehti. Vihtori Kososen johtamat SDP:n revisionistit perustivat Työn Vallan vuoden 1917 yleislakon jälkeen. Kososen ohella lehden ensimmäisen toimituskunnan muodostivat toimitussihteeri Elias Siippainen sekä Pekka Häkli, Timo Korpimaa, Väinö Valvanne ja Paavo V. Viitanen. Lehden tehtävänä oli vastustaa puolueen radikalisoitumista. Samaa linjaa edusti viipurilainen Itä-Suomen Työmies. Lehti oli sisällissodan aikana punaisten lakkauttama, mutta alkoi ilmestyä uudelleen sodan jälkeen. Työn Valta ei ollut missään vaiheessa SDP:n virallinen äänenkannattaja, ja sen taustaryhmä suunnitteli bolševismin vastaisen sosialistipuolueen perustamista. Sosialistinen Työpuolue perustettiin vuoden kestäneen valmisteluvaiheen jälkeen kesäkuussa 1919, ja Työn Vallasta tehtiin puolueen äänenkannattaja. Työn Valta ilmestyi eri aikoina yhdestä kuuteen kertaan viikossa. Sen toimittajana ja aluksi myös julkaisijana oli Vihtori Kosonen. Vuonna 1919 julkaisijayhtiöksi perustettiin Sanomalehti Oy Työnvalta. Osakeyhtiö teki pian konkurssin.; ==Lähteet== ==Aiheesta muualla== * Työn Valta digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet Luokka:Suomalaiset puoluelehdet
Työn Valta

Työn Valta -nimisiä lehtiä on ollut useita: * Työn Valta, Helsingissä vuosina 1917–1919 ilmestynyt oikeistososiaalidemokraattien sanomalehti * Työn Valta, Kajaanissa ilmestyneen Työväen Lehden nimi vuonna 1921 * Työn Valta, Hämeenlinnassa ja Lahdessa vuosina 1945–1950 ilmestynyt SKDL:n sanomalehti
The Rolling Stones 1st American Tour 1964

The Rolling Stones 1st American Tour 1964 oli The Rolling Stones -yhtyeen ensimmäinen Yhdysvaltain-kiertue. Kiertue promotoi yhtyeen The Rolling Stones -albumia. ==Kiertuepäivät== Päivä Kaupunki Maa Tapahtumapaikka 5\. kesäkuuta 1964 San Bernardino, Kalifornia Yhdysvallat Swing Auditorium 6\. kesäkuuta 1964 (2 konserttia) San Antonio, Texas Joe Freeman Coliseum 7\. kesäkuuta 1964 (2 konserttia) 12\. kesäkuuta 1964 Excelsior, Minnesota Excelsior Amusement Park 13\. kesäkuuta 1964 Omaha, Nebraska Music Hall Auditorium 14\. kesäkuuta 1964 Detroit, Michigan Olympia Stadium 17\. kesäkuuta 1964 Pittsburgh, Pennsylvania West View Park 19\. kesäkuuta 1964 Harrisburg, Pennsylvania Farm Show Arena 20\. kesäkuuta 1964 (2 konserttia) New York, New York Carnegie Hall == Kappaleet == #Not Fade Away #Talkin’ ’Bout You #I Wanna Be Your Man #Hi-Heeled Sneakers #Route 66 #Walking The Dog #Tell Me #Beautiful Delilah #Can I Get a Witness #I Just Want to Make Love to You #I’m Alright Luokka:Vuoden 1964 konserttikiertueet Luokka:The Rolling Stonesin konserttikiertueet
Bortalan mongolien autonominen prefektuuri

Bortalan mongolien autonominen prefektuuri (, , ) on autonominen prefektuuri Kiinan Xinjiangin uiguurien autonomisen alueen luoteisosassa. Prefektuurin pinta-ala on 24 934 neliökilometriä. Väkiluku vuonna 2010 oli 443 680. Prefektuurin päähallintopaikka on Bole (Bortala), joka sijaitsee linnuntietä noin 460 kilometriä autonomisen alueen pääkaupunki Ürümqistä länsiluoteeseen. == Hallinnollinen jako == Piirikuntatasolla Bortalan autonominen prefektuuri jaetaan kahteen piirikuntatason kaupunkiin ja kahteen piirikuntaan (numerointi kuten oheisessa kuvassa): ; Piirikuntatason kaupungit (2) * 1. Bole (Bortala) * Alashankou (ei numeroitu kuvassa) ; Piirikunnat (2) * 2. Jinghe * 3. Wenquan (Arixang) == Lue lisää == * Xinjiangin mongolit == Lähteet == == Aiheesta muualla == Luokka:Xinjiangin prefektuurit Luokka:Mongolit
Tornion Uutiset

Tornion Uutiset oli Torniossa vuosina 1905–1912 ilmestynyt sanomalehti. Tornio-lehden lakkauttamisen jälkeen vuonna 1901 Tornion kaupunki oli jäänyt vaille omaa sanomalehteä. Vuonna 1905 lehtiä alkoi ilmestyä kaksikin, Tornion Lehti ja vaatimattomampi Tornion Uutiset. Kilpailijaansa verrattuna Tornion Uutiset oli suunnattu selvemmin maaseutuväestölle. Vuoden 1905 suurlakon jälkeen se julistautui linjaltaan suomenmieliseksi, kansanvaltaiseksi ja perustuslailliseksi. Kyseessä ei kuitenkaan ollut poliittinen lehti, vaan pikemmin julkaisijansa Gustaf Adolf Ryynäsen liikeyritys. Yhdestä kolmeen kertaan viikossa ilmestynyt Tornion Uutiset lakkasi taloudellisesti kannattamattomana. ==Lähteet== ==Aiheesta muualla== * Tornion Uutiset digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Tornion media
Andrea Motis & Joan Chamorro Group

Andrea Motis & Joan Chamorro Group (tai lyhyemmin Motis & Chamorro Group) on barcelonalainen jazzyhtye. Yhtyeen laulusolisti ja trumpetisti on Andrea Motis. Motis soittaa yhtyeessä lisäksi sopraano- ja alttoaksofonia. Yhtyeen toisena taiteellisena johtajana toimii Andrean mentori ja entinen soitonopettaja Joan Chamorro (s. 1963) joka soittaa yhtyeessä kontrabassoa sekä tenori- ja baritonisaksofonia. Chamorro tunnetaan pitkän linjan jazzmuusikkona ja erityisesti baritonisaksofonistina, mutta myös arvostettuna musiikkipedagogina sekä Sant Andreu Jazz Bandin perustajana ja johtajana. Lisäksi yhtyeeseen kuuluvat Ignasi Terraza (piano, Hammond-urut), Josep Traver (kitara) sekä Esteve Pi (rummut). Yhtyeen peruskokoonpano on siis kvintetti(5), mutta se esiintyy säännöllisesti myös pienemmissä kvartetti0- tai trio- kokoonpanoissa ilman pianoa, rumpuja tai molempia. Esiintyvän kokoonpanon nimen loppuosana on vastaavasti joko Quintet, Quartet tai Trio. Yhtye esiintyy säännöllisesti myös muiden nuorten solistien kanssa. == Ohjelmisto == Yhtyeen ohjelmisto oli alun perin pääosin perionteistä jazzia 1930-1950 -luvuilta (swing, bebop, hard bop) sekä latinalaisamerikkalaista musiikkia, lähinnä brasilialaista bossa novaa. Yhtye soittaa myös populaarimusiikista ja musikaaleista tunnettuja kappaleita jazz-sovituksina sekä yhtyeen jäsenten (Chamorro, Motis, Terraza) sävellyksiä. Laulusolisti Motis laulaa etupäässä englannin ja portugalin kielillä, mutta myös espanjaksi ja äidinkielellään katalaaniksi. == Konsertit == Yhtye esiintyy pääosin Espanjassa ja sen naapurimaissa, mutta myös muualla Euroopassa. Yhtye on konsertoinut myös muun muassa latinaiaisessa Amerikassa, Yhdysvalloissa ja Etelä-Afrikassa. Keväällä 2015 yhtye teki konserttikiertueen Japanissa yhdessä Saksofonisti Scott Hamiltonin kanssa ja on sen jälkeen esiintynyt Japanissa useita kertoja. Loppuvuonna 2015 Motis & Chamorro Group esiintyi Bostonissa Yhdysvalloissa yhdessä kuubalaisen Buena Vista Social Club -orkesterin kanssa tämän jäähyväiskonserttikiertueella. == Diskografia == * Live at Jamboree (2013). CD + DVD. * Live at Casa Fuster (2014) * Live at Palau de la Musica (2015) * Joan Chamorro Nonet & More plays Alfons Carrascosa's Arrangements, feat. Dick Oatts (Temps Record 2016) * He's Funny That Way (EP, Impulse! 2016) * Emotional Dance (Impulse! 2017) * Do Outro Lado do Azul (Verve 2019) == Lähteet == == Aiheesta muualla == Bandcamp: * http://andreamotisjoanchamorro.bandcamp.com/ Kuunneltavissa ilmaiseksi. * CD- ja DVD-levyt, kiertueaikataulut: http://jazztojazz.com/en/ Youtube: * Andrea Motis & Joan Chamorro Quintet ft. Sott Hamilton: Lullaby of Birdland (2012) * Andrea Motis & Joan Chamorro Quintet ft. Scott Hamilton: Moody's Mood for love (2012) * Joan Chamorro Nonet ft. Dick Oatts: Happy Love (J. Chamorro) (2014) * Joan Chamorro Nonet ft. Dick Oatts: Samba em Preludio(Baden Powell, Vinicius de Moraes) (2014) * Rita Payes & Joan Chamorro group: Ain't She Sweet (2016) * Joan Chamorron Youtube-kanava Luokka:Espanjalaiset yhtyeet Luokka:Jazzyhtyeet
Laskutusosuuskunta

Laskutusosuuskunta hoitaa asiakkaidensa puolesta laskutuspalvelua ja siten auttaa henkilöitä työllistymään yrittäjämäisesti omassa työssään ilman omaa juridista yhtiötä. Laskutusosuuskuntien avulla yksityishenkilö voi laskuttaa oman työsuorituksensa ilman omaa yritystä. Käytännössä työsuorituksia tarjoava henkilö vastaa tällöin itse omasta asiakashankinnasta, päättää millä ehdoilla tekee työsuorituksia ja sopii työn teettäjän kanssa työsuorituksen sisällöstä, aikataulusta ja hinnasta. Asiakkaita voivat olla yritykset, yhteisöt sekä kotitaloudet. Kun työsuoritus on siinä vaiheessa, että asiakasta voi laskuttaa laskutusosuuskunta lähettää laskun työn teettäjälle. Useat laskutusosuuskunnan myös hyväksyvät käteismaksut sekä maksulaitteilla tapahtuneet maksut. Kevytyrittäjyys on terminä viime aikoina muodostunut kuvaamaan laskutusosuuskuntien kautta tapahtuvaa toimintaa. Toinen nimitys toiminnalle on sateenvarjoyritys. Luokka:Liiketalous Luokka:Osuustoiminta
Kevytyrittäjyys

Kevytyrittäjä on ammatinharjoittaja, jolla ei ole omaa yritystä. Kevytyrittäjä hankkii itselleen asiakkaat ja toteuttaa saamansa tilaukset, mutta teettää yrityksen laskutuksen ja kirjanpidon alan palveluyrityksellä, laskutuspalvelulla. Laskutuspalveluiden palvelumaksut vaihtelevat noin 2-8 prosentin välillä laskutettavasta summasta laskettuna. Kevytyrittäjyys on uusi tapa työllistää itsensä ja keino hankkia lisäansioita. Kevytyrittäjyyden sijoittuminen palkansaaja-yrittäjä -akselille riippuu tarkastelukulmasta. Palkansaajia kevytyrittäjät ovat verotuksen, vakuutuksen ja kirjanpitovelvollisuuden näkökulmasta, mutta yrittäjiä työttömyysturvan näkökulmasta. Esimerkiksi verotuksessa kevytyrittäjän asema on epäselvä. Syyskuussa 2018 Uusi työ ry raportoi Suomessa olevan yli 100 000 kevytyrittäjää.MTV3 Uutiset 11.9.2018 Viitattu 24.4.2019 Kevytyrittäjien määrä on sittemmin kasvanut. Vuoden 2021 lopussa pelkästään Uusi työ ry:n jäsenyrityksillä oli 217 000 käyttäjää. == Asema == === Työllisyys === Lainsäädännössä kevytyrittäjyys-termiä ei tunneta vaan muussa kuin virka- tai työsuhteessa työllistyviä kutsutaan joko itsensä työllistäjiksi tai muussa omassa työssä työllistyväksiYrittäjä tai itsensä työllistäjä JHL Viitattu 24.4.2019. Kevytyrittäjä on työoikeudellisesta näkökulmasta yrittäjä, jos hän tekee ansiotyötä olematta työsopimuslain tarkoittamassa työsuhteessa. Itsensä työllistäjä maksaa itse työttömyysvakuutus- ja sairausvakuutusmaksunsa ja eläkkeensä ja ottaa itselleen tapaturmavakuutuksen. Jos laskutusyrittäjällä ei ole y-tunnusta, hän ei voi tehdä muun muassa alv-vähennyksiä verotuksessa.Yrittäjät.fi - 7 kysymystä kevytyrittäjyydestä (arkistoitu versio) === Verotus === Verotuksessa kevytyrittäjää voidaan kohdella palkansaajana, vaikka hänet työ- ja sosiaalivakuutuksessa katsottaisiinkin yrittäjäksi. Tällöin laskutuspalvelu ja laskutusyrittäjä ovat sopineet muodollisesta työsuhteesta ja laskutuspalvelun yrittäjälle maksama suorituslaji on palkkaa. Jos työsuhteesta ei ole sovittu, on suorituslaji työkorvausta.Vero.fi ==Lähteet== Luokka:Yrittäjyys
Tornion Lehti

Tornion Lehti oli Torniossa vuosina 1905–1926 ilmestynyt sanomalehti. Johan Vilhelm Heickellin Tornion lakkauttamisen jälkeen vuonna 1901 Tornion kaupunki jäi vuosiksi vaille omaa sanomalehteä. Vuoden 1905 alussa Heickell perusti Tornion Lehden, jonka kilpailijaksi ilmestyi pian Tornion Uutiset. Tornion Lehti oli autonomian ajan laimean nuorsuomalainen ja kannatti vuoden 1918 hallitusmuototaistelussa tasavaltaa. Muuten se oli etupäässä epäpoliittinen paikallinen uutislehti. Kahdesti viikossa ilmestyneen lehden levikki oli 700 kappaletta vuonna 1926. Sen vastaavina toimittajina ja julkaisijoina työskentelivät J. W. Heickell (1905–1917), Eino Haataja (1917–1920) ja F. F. Rautio (1920–1926). Vuonna 1926 Rautio myi lehden kokoomuslaisille, jotka perustivat sen tilalle Perä-Pohjan. ==Lähteet== ==Aiheesta muualla== * Tornion Lehti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Tornion media
Petra Nieminen

Petra Nieminen (s. 4. toukokuuta 1999 Tampere) on suomalainen jääkiekkoilija, pelipaikaltaan hyökkääjä. Hän edustaa Svenska damhockeyliganisa pelaavaa Luleå HF:ää. Hän laukoo vasemmalta ja on pituudeltaan 168 cm. Viitattu 26.5.2023 Nieminen pelasi aiemmin Mestistä Tampereen Tapparassa. Naisten liigan Team Kuortanetta hän edusti kaudesta 2015–2016 kauteen 2017–2018 asti. Kaudesta 2018–2019 lähtien hän on edustanut SDHL:lässä pelaavaa Luleå HF:ää. Hän saavutti Kuortaneella SM-pronssia 2018 ja voitti Luleåssa Ruotsin-mestaruuden 2019, 2021, 2022, 2023 ja 2024. Nieminen on pelannut naisten SM- sarjassa/liigassa kaikkiaan 69 runkosarjaottelua, joissa hän on tehnyt 42 maalia ja antanut 37 maalisyöttöä. Pudotuspeleissä hän on tehnyt 12 ottelussa kymmenen maalia ja antanut yhdeksän maalisyöttöä. Ruotsin pääsarjassa hän on pelannut 201 runkosarjaottelua, joissa hän on tehnyt 142 maalia ja antanut 137 maalisyöttöä. Pudotuspeleissä hän on tehnyt 55 ottelussa 38 maalia ja antanut 32 maalisyöttöä. Nieminen valittiin SM-sarjan kauden tulokkaaksi ja kakkostähtikentällisen laitahyökkääjäksi kaudella 2015–2016. Hänet valittiin sarjan parhaaksi hyökkääjäksi ja tähtikentällisen pelaajaksi kaudella 2017−2018. Hänet valittiin Ruotsin liigan pudotuspelien arvokkaimmaksi pelaajaksi 2023. Hän voitti SHDL:n runkosarjan maalitilaston kausilla 2022–2023 ja 2023–2024 sekä pudotuspelien maali- ja pistepörssin kaudella 2022–2023. Nieminen pelasi alle 18-vuotiaiden MM-kilpailuissa 2015, 2016 ja 2017. Hän teki maalin ensimmäisessä naisten maaottelussaan Venäjää vastaan helmikuussa 2016. Hän kuului Suomen MM-kisajoukkueeseen, joka sijoittui neljänneksi 2016 ja pronssijoukkueeseen 2017. Pyeongchangin olympialaisissa 2018 hän saavutti pronssia ja Suomen MM-kilpailuissa 2019 hopeaa.. Hän saavutti MM-pronssia Calgaryssa 2021, ja voitti kisojen maalitilaston kuudella maalillaan. Hänet valittiin myös All Stars -kentälliseen. Pekingin olympialaisissa hän pelasi Suomen pronssijoukkueessa seitsemän ottelua tehopistein 3+5=8. Hän pelasi MM-kilpailuissa myös 2022 ja 2023. Suomen saavuttaessa MM-pronssia Yhdysvalloissa 2024 hän pelasi seitsemän ottelua, joissa teki kolme ja syötti kaksi maalia. Nieminen on pelannut kauden 2023–2024 loppuun mennessä 227 naisten maaottelua ja kerännyt niissä tehopisteet 106+101=207. MM-kilpailuissa hän on tehnyt kevääseen 2024 mennessä 46 ottelussa 22 maalia ja antanut 16 maalisyöttöä, olympialaisissa 13 ottelussa kuusi maalia ja seitsemän maalisyöttöä. == Lähteet == Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1999 syntyneet Luokka:Elävät henkilöt
Paul Sabatier -yliopisto

Paul Sabatier yliopisto (ransk. L'université Toulouse III - Paul Sabatier eli UPS), tunnetaan myös nimellä université Paul Sabatier (Toulouse 3). Se sijaitsee Vallée de l’Aérospatiale Toulousessa. Yliopistossa on yli 32 000 opiskelijaa. Sen nimi arvosanoin kemisti Paul Sabatier. Kansainvälisten rankkausten perusteella yliopistoa pidetään yhtenä Ranskan parhaistaL’université française, un tremplin pour l’entreprise. Hän on jäsenenä Université Fédérale Toulouse Midi-PyrénéesUniversité Toulouse III - Paul Sabatier. == Lähteet == ==Aiheesta muualla== * Viralliset kotisivut Luokka:Ranskan yliopistot Luokka:Seulonnan keskeiset artikkelit Luokka:Toulouse
Karl Vennberg

Karl Gunnar Vennberg (11. huhtikuuta 1910 – 12. toukokuuta 1995 Blädinge, RuotsiVennberg, Karl Kirjasampo, viitattu 31.10.2021]) oli ruotsalainen kirjailija ja kriitikko, Erik Lindegrenin tavoin keskeisiä fyrtiotalismin runoilijoita ja teoreetikkoja (ilmenee ainakin kokoelmissa Halmfackla ja Tideräkning). Vennberg kuului 1940-luvun analyyttisen suunnan edustajiin. Hän kirjoitti pessimististä lyriikkaa, jossa ovat ääripäinä älyllisyys ja tunne ja jolle ominaisia sävyjä ovat ironia, epätoivoisuus ja rikkinäisyys. Vuonna 1972 Vennberg sai Pohjoismaiden neuvoston kirjallisuuspalkinnon kokoelmastaan Sju ord på tunnelbanan. Hän oli kulttuuritoimittaja muun muassa Aftonbladetissa vuosina 1957–1965. ==Palkinnot ja tunnustukset== Lähde * Aniara-palkinto 1988 * Carl Emil Englund -palkinto 1979 * De Nios stora pris 1957 * Pilot-palkinto 1993 * Pohjoismaiden neuvoston kirjallisuuspalkinto 1972 * Ruotsin radion runopalkinto 1977 == Teokset == *Halmfackla (1944) *Tideräkning (1945) *Fiskefärd (1949) *Gatukorsning (1952) *Synfält (1954) *Tillskrift (1960) *Sju ord på tunnelbanan (1971) *Vägen till Spånga Folkan (1976) *Från ö till ö (1979) ===Suomennettuja runoja=== ;LähdeKarl Vennberg, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 31.10.2021 * Jos läheisyydessä olisi puhelin (Om det fanns telefon), suom. Aale Tynni, teoksessa: Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1974 ISBN 951-0-06216-2, 2004 WSOY ISBN 951-0-29121-8 * Kuunnellessani eräänä elokuun päivänä 1969 Šostakovitšin pianokvintettoa, Op. 57, joka vuonna 1941 sai Stalinin palkinnon (Medan jag en augustidag 1969 hörde Sjostakovitjs), suom. Pentti Saaritsa, teoksessa: Salaperäinen seurue: runoja jotka tulivat ja jäivät, suom. ja toim. Pentti Saaritsa, WSOY 1997 ISBN 951-0-22208-9 * Mitä uskoin paheistasi, suom. Lasse Heikkilä, teoksessa: Miekkalintu: teemoja, Helsinki: Otava 1949 * Muunnelmia eräästä Montaignen teemasta (Variation på ett tema hos Montaigne), suom. Tuomas Anhava, teoksessa: Kaksitoista kirjailijaa, suom. Toini Havu ym., Helsinki: Pohjola-Norden 1973 * Todellisuuden harha, suom. Lasse Heikkilä, teoksessa: Miekkalintu: teemoja, Helsinki: Otava 1949 == Lähteet == Luokka:Ruotsalaiset kirjailijat Luokka:Ruotsalaiset runoilijat Luokka:Ruotsalaiset toimittajat Luokka:Ruotsalaiset kriitikot Luokka:Pohjoismaiden neuvoston kirjallisuuspalkinnon saajat Luokka:Vuonna 1910 syntyneet Luokka:Vuonna 1995 kuolleet
Suursavolainen

Suursavolainen oli Mikkelissä vuosina 1921–1932 ilmestynyt sanomalehti. Suursavolainen perustettiin maalaisliiton epäonnistuneen Savola-lehtihankkeen jatkajaksi. Sisällöltään heikko lehti myytiin vuonna 1922 jyväskyläläiselle Saarijärven Paavolle. Vuoden 1925 loppuun saakka sitä painettiin Jyväskylässä, jolloin se poikkesi emolehdestään vain paikallisuutisten osalta. Vuonna 1926 Mikkeliin perustettiin oma lehtiyhtiö ja kirjapaino ja Suursavolaista alettiin toimittaa aitosuomalaisuuden hengessä. Tappiollinen lehti lopetettiin 1930-luvun alun pulavuosina. Kolmesti viikossa ilmestyneen lehden levikki oli 3 000 kappaletta vuonna 1926. Sen päätoimittajina työskentelivät Toivo Korpilinna (1921), Aaro Liukkonen (1921–1922), Eero Lappalainen (1922–1925), Väinö S. J. Laamanen (1926–1930) ja Aarne Näre (1930–1932). ==Lähteet== ==Aiheesta muualla== * Suursavolainen digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Mikkelin media Luokka:Suomen Keskustan lehdet
Fosforipentabromidi

Fosforipentabromidi (PBr5) on bromin ja fosforin muodostama epäorgaaninen yhdiste. Yhdistettä voidaan käyttää orgaanisen kemian synteeseissä bromaavana reagenssina. ==Ominaisuudet== Fosforipentabromidi on huoneenlämpötilassa keltaista tai kellanpunertavaa kiteistä ainetta. Yhdiste liukenee hiilidisulfidiin ja eräisiin orgaanisiin liuottimiin kuten tetrakloorimetaaniin ja bentseeniin, mutta reagoi kiivaasti veden kanssa fosforihapoksi ja vetybromidiksi. Kiinteänä yhdiste koostuu tetrabromifosfoniumioneista ja bromidiioneista ([PBr4]Br). Kuumennettaessa fosforipentabromidia se hajoaa helposti fosforitribromidiksi ja bromiksi. Asetonitriililiuoksessa yhdiste on sähkönjohde.Bradford P. Mundy & Catherine A. Stewart: Phosphorus(V) Bromide, e-EROS Encyclopedia of Reagents for Organic Synthesis, John Wiley & Sons, New York, 2008. Teoksen verkkoversio Viitattu 20.2.2016 ==Valmistus ja käyttö== Fosforipentabromidia voidaan valmistaa bromin ja fosforitribromidin välisellä reaktiolla tai punaisen fosforin ja bromiylimäärän välisellä reaktiolla. :PBr3 \+ Br2 → PBr5 Fosforipentabromidia voidaan käyttää orgaanisen kemian synteeseissä bromausreagenssina. Se reagoi muun muassa sekundääristen alkoholien kanssa alkyylibromideiksi ja fenolien kanssa aryylibromideiksi. Karboksyylihapot reagoivat happobromideiksi. ==Lähteet== Luokka:Bromidit Luokka:Fosforiyhdisteet
Teo LT

Teo LT Ab (vuoteen 2006 saakka Lietuvos Telekomas) oli liettualainen tietoliikenneyhteyksiä ja -palveluja tarjoava pörssiyritys. Teo LT:n osake noteerattiin Vilnan pörssissä. Helmikuussa 2016 osake kuului kymmenen keskeisen Baltian maissa kotipaikkansa pitävän pörssiyrityksen muodostamaan OMX Baltic 10 -indeksiin. Teo LT oli ruotsalaisen Telia Companyn tytäryhtiö, josta se omisti 88,15 %:n osuuden. Teo LT yhdistettiin 1. helmikuuta 2017 Telian muiden liettualaisten tytäryhtiöiden, Omnitelin ja Baltic Data Centerin kanssa yhteisen Telia Lietuva -yhtiön alle. ==Lähteet== ==Aiheesta muualla== Luokka:Telia Company Luokka:Liettualaiset pörssiyhtiöt
Naisvuoren vesitorni

Naisvuoren vesitorni on vuosina 1911–1912 rakennettu vesitorni ja näköalatorni Mikkelin Naisvuorella. Sen suunnittelija on arkkitehti Selim A. Lindqvist. Torni poistui vesihuoltokäytöstä vuonna 1953, ja se on toiminut siitä lähtien vain näkötorninaAsola 2003, s. 112.. Tuolloin Mikkeliin valmistui uusi suurempi vesitorni. Tornin vesisäiliön tilavuus oli 450 m³. Vesitornin pohjakerrokseen sijoitettiin keittiö ja sen reunaan katoksellinen paviljonkihuone. Rakennuksen avajaisia vietettiin vappuna 1912. Se on Suomen toiseksi vanhin varsinainen vesitorni ja vanhin säilynyt vesitorni, sillä vuonna 1910 valmistunut Hangon vanha vesitorni tuhoutui vuonna 1941.Asola, 2003, s. 54. == Lähteet == * === Viitteet === == Aiheesta muualla == Luokka:Mikkelin rakennukset ja rakennelmat Luokka:Suomen vesitornit Luokka:Suomen näkötornit Luokka:Maunuksela Luokka:Selim A. Lindqvistin suunnittelemat rakennukset
Santa María del Naranco

Santa María del Naranco on esiromaaninen kirkko Pohjois-Espanjassa, kolmen kilometrin päässä Oviedon kaupungista. Kuningas Ramiro I rakennutti sen vuonna 848 ja käytti sitä palatsina; myöhemmin se muutettiin kirkoksi. == Lähteet == == Aiheesta muualla == Luokka:Unescon maailmanperintökohteet Espanjassa Luokka:Espanjan kirkot Luokka:Asturia
Ramiro I

Ramiro I tarkoittaa seuraavia: *Ramiro I, Asturian kuningas vuosina 842–850 *Ramiro I, Aragonian kuningas vuosina 1035–1063.
Nexstim

Nexstim on suomalainen lääkintälaitteita kehittävä ja tuottava yritys, joka on erikoistunut navigoidun magneettistimulaation kehittämiseen. Menetelmää sovelletaan mm. ennen aivoleikkauksia tehtävässä aivojen kartoituksessa. Vuonna 2014 Nexstimin liikevaihto oli noin 2,0 miljoonaa euroa ja tilikauden tulos 9,2 miljoonaa euroa tappiollinen. Yritys työllisti samana vuonna 33 henkilöä. Nexstim perustettiin vuonna 2000, kun se irrotettiin Teknillisen korkeakoulun (nykyisen Aalto-yliopiston) tutkimusprojektista. Yrityksen osakkeilla on marraskuusta 2014 asti käyty kauppaa Helsingin ja Tukholman First North -markkinapaikoilla. Nexstim oli kaikkien aikojen ensimmäinen yritys, joka listautui yhtä aikaa kahdelle Nasdaq-markkinapaikalle. == Lähteet == == Aiheesta muualla == * Nexstim Luokka:Suomalaiset First North -yhtiöt
OMX Baltic 10

OMX Baltic 10 (OMXB10; ISIN-tunnus SE0001850033) on Nasdaqin kymmenen keskeisen Baltian maiden pörsseissä (Tallinna, Riika, Vilna) noteeratun yrityksen kurssikehitystä seuraava euromääräinen osakeindeksi. ==Indeksin koostumus== OMX Baltic 10 -indeksiin kuuluivat tammikuussa 2019 seuraavien yritysten osakkeet: Yritys Kotimaa LHV Group Merko Ehitus Olainfarm Šiaulių Bankas Silvano Fashion Group Tallink Grupp Tallinna Kaubamaja Grupp Tallinna Sadam Tallinna Vesi Telia Lietuva ==Lähteet== ==Aiheesta muualla== * Nasdaq: Graafinen kuvaaja OMXB10-indeksiarvon kehitys edellisen vuoden aikana Luokka:NASDAQ OMX Group Luokka:Osakeindeksit
Triflunordatsepaami

Triflunordatsepaami (tunnetaan myös nimellä Ro5-2904)DE Patent 1136709 on bentsodiatsepiinijohdannainen lääkeaine, joka sitoutuu voimakkaasti GABAA- reseptoriin. Aineella on kouristuksia ehkäisevä vaikutus.Archives Internationales de Pharmacodynamie et de Therapie. (1965). Vol 154, p 131. == Katso myös == * Nordiatsepaami == Lähteet == Luokka:Bentsodiatsepiinit
Merko Ehitus

AS Merko Ehitus on Viron suurin rakennusyhtiö. Merko Ehituksen osake noteerataan Tallinnan pörssissä, missä se on kuulunut OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyhtiön osakkeelle. Yhtiö perustettiin 5. marraskuuta 1990 alkujaan nimellä AS EKE Merko ja nykymuotoonsa nimi vaihdettiin vuonna 1996. Merko Ehitus listautui Tallinnan pörssiin vuonna 1997. Vuonna 1998 liiketoiminta kasvoi yritysostolla Latviasta ja Liettuasta, jonka myötä Merko Ehitus nousi Viron ja Baltian maiden suurimmaksi rakennusyhtiöksi. Vuonna 2003 Merko Ehituksen pääkonttori muutti Tallinnassa osoitteeseen Järvevana 9G. Yhtiö laajensi toimintaansa Norjaan vuonna 2016 hankkimalla enemmistön paikallisesta Peritus Entreprenør AS -rakennusliikkeestä. ==Lähteet== ==Aiheesta muualla== * Merko -konsernisivusto * Merko Ehitus Eesti Luokka:Virolaiset pörssiyhtiöt Luokka:Rakennusyhtiöt
Lasse Koskela

Lasse Koskela (9. elokuuta 1955 Virrat – 18. kesäkuuta 2015 Helsinki) oli suomalainen kirjallisuudentutkija, kirjallisuuskriitikko ja Helsingin yliopiston kirjaston tietoasiantuntija. Hän kirjoitti useita teoksia kielen ja kirjallisuuden alalta. Koskela opiskeli suomen kieltä Helsingin yliopistossa. Myöhemmin hän työskenteli kirjastoamanuenssina ja kotimaisen kirjallisuuden laitoksen assistenttina. Hänen kritiikkejään ilmestyi muun muassa Parnassossa 1980-luvun alusta alkaen. Koskela oli toimitussihteeri Suomalaisen Kirjallisuuden Seura SKS:n Suomen kirjallisuushistoria -projektissa vuosina 1998–1999. Hän sai vuonna 2000 työstä Lauri Jäntin tietokirjapalkinnon yhdessä Liisi Huhtalan, Pertti Lassilan ja Yrjö Varpion kanssa. Koskela oli kulttuurilehti Hiidenkiven päätoimittaja 2002–2005. Hän osallistui myös useiden äidinkielen ja kirjallisuuden oppikirjojen tekemiseen ja oli vuodesta 1992 Ylioppilastutkintolautakunnassa uudistamassa äidinkielen ylioppilaskoetta, joka muuttui vuonna 2007. 1990-luvulla Koskela oli perustamassa aloittelevien kirjailijoiden Nobelistiklubia Helsingin yliopistossa. Helsingin yliopiston kirjaston tietoasiantuntijana hän oli kokoamassa vuoden 2015 alussa avattua Suomalaista klassikkokirjastoa, joka on yliopiston ja Kansalliskirjaston ylläpitämä digitaalinen kokoelma suomalaista kaunokirjallisuutta ja sen tutkimusta. ==Lähteet== Luokka:Suomalaiset kirjallisuustieteilijät Luokka:Suomalaiset kirjallisuuskriitikot Luokka:Vuonna 1955 syntyneet Luokka:Vuonna 2015 kuolleet
Sisä-Suomi

Sisä-Suomi oli Jyväskylässä vuosina 1923–1970 ilmestynyt kokoomuslainen sanomalehti. Vuosina 1951–1961 sen nimenä oli Jyväskylän Sanomat ja vuosina 1962–1970 Keski-Suomen Iltalehti. Vuonna 1918 perustetun Keskisuomalaisen siirryttyä edistyspuolueen kannattajaksi Jyväskylän kokoomuslaiset ryhtyivät Sakari Kuusen johdolla puuhaamaan omaa äänenkannattajaa. Vuosina 1925–1930 sen julkaisijana toimi K. J. Gummeruksen kustannusliike. Oltuaan lapuanliikkeen ja IKL:n kannalla Sisä-Suomi sanoutui vuonna 1936 irti oikeistoradikalismista. Lehti menestyi 1930-luvulla hyvin, mutta alkoi jo sotavuosina menettää asemiaan Keskisuomalaiselle. Se yritti pelastautua muuttumalla selvemmin yleislehdeksi ja sittemmin iltalehdeksi, vaihtamalla nimeä ja ottamalla liberaalit mukaan julkaisijaksi. Pienilevikkinen kokoomuslehti lopetettiin Yhtyneiden Paperitehtaiden kaltaisten suuryritysten tuen kadottua. Sisä-Suomi ilmestyi vuonna 1924 kolmesti, vuosina 1925–1943 ja 1959–1968 kuudesti, vuosina 1944–1959 seitsemän kertaa ja vuosina 1968–1970 viidesti viikossa. Vuosina 1927–1929 se julkaisi myös kolmipäiväistä ja vuosina 1927–1929 ja 1932 kerran viikossa ilmestynyttä painosta. Lehden levikki oli 1930- ja 1940-luvuilla 4 000–5 000 ja vuonna 1957 yli 8 000 kappaletta. Vuonna 1968 levikki oli laskenut 3 000:een. Päätoimittajina ja vastaavina toimittajina työskentelivät Oskari Tissari (1924), Uuno Halminen (1924), Vilho Vihtori Viita (1924–1925), Martti Raitio (1925–1929 ja 1930–1931), Heikki Halmesmäki (1929–1930), Vilho Mäkipuro (1930), Veikko Sariola (1931), Väinö Valorinta (1931–1932), Arvi V. Mäkinen (1932–1938 ja 1944), Matti Karjalainen (1938–1939), Akseli Routavaara (1939–1944) ja Kyösti Sorjonen (1945–1970). ==Lähteet== ==Aiheesta muualla== * Sisä-Suomi digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Jyväskylän media
Timo Tarhila

Timo Tarhila (s. 14. marraskuuta 1965) on suomalainen uransa päättänyt jalkapallomaalivahti. Hän pelasi yli 200 Ykkösen ottelua, joista valtaosan 1990-luvulla Joutsenon Kullervossa, sekä kauden 1996 Veikkausliigaa Mikkelin Palloilijoissa.Vuorinen & Kasila 2007, 338. IFK Willmanstrandin kanssa hän saavutti futsalin Suomen mestaruuden vuonna 2000.Arponen 2014, 365–366. Ammatiltaan Tarhila on autoilija. == Ura == Tarhila oli Lauritsalan Työväen Palloilijoiden kasvatti. Hän pääsi seuran edustusjoukkueeseen kaudella 1984, jolloin joukkueen sarjataso oli II divisioona (myöhemmältä nimeltään Kakkonen). Seuraavaksi kaudeksi joukkue nousi I divisioonaan (Ykkönen), jossa Tarhila pelasi ensimmäiset ottelunsa kaudella 1986. Kaudeksi 1988 Tarhila siirtyi naapurikuntaan II divisioonan Joutsenon Kullervoon, jonka kanssa hän saavutti sarjanousun I divisioonaan kaudella 1989. Hän oli JoKun eli Kultsun ykkösmaalivahti lähes koko 1990-luvun ajan. Ainoat pääsarjaottelunsa Veikkausliigassa, yhteensä 14, Tarhila pelasi kaudella 1996 Mikkelin Palloilijoissa. Liigadebyyttinsä hän teki 1–2-tappioon päättyneessä kotiottelussa Ilvestä vastaan 28. huhtikuuta 1996. MP:n putoamiseen päättyneellä kaudella Tarhila jakoi torjuntavastuun nuoren Antti Kuismalan kanssa.Kasila & Vuorinen 2007, 152. Myös Kultsu putosi kaudella 1996, joten Tarhilan palatessa joukkueeseen kaudeksi 1997 sarjatasona oli Kakkonen. Ykkösessä hän pelasi Kultsun kanssa jälleen kaudet 1998–1999 ja Kultsun edustusjoukkuetoiminnan lakkauttamisen jälkeen Rakuunoissa kauden 2000. Ykkösen otteluita Tarhila pelasi urallaan yhteensä 201, joista 144 Kultsussa. Kova- ja tarkkapotkuinen maalivahti teki Kultsulle Ykkösessä viisi maalia, kaikki rangaistuspotkusta,Arponen 2014, 352. ja Rakuunoillekin yhden. Vielä kaudella 2006 hän kuului Kolmosessa pelanneeseen Kultsu FC:n joukkueeseen. Tarhila pelasi myös futsalia. Hän saavutti useiden muiden Kultsun pelaajien tapaan lajin Suomen-mestaruuden IFK Willmanstrandin kanssa vuonna 2000. == Lähteet == * * === Viitteet === Luokka:Elävät henkilöt Luokka:Suomalaiset futsalpelaajat Luokka:Suomalaiset jalkapallomaalivahdit Luokka:Vuonna 1965 syntyneet
Google Mars

Google Mars on Google Earthin palvelu, jonka avulla voi katsoa Marsin pintaa samalla tavalla kuin Maan. Lisäksi siinä on joitain erikoisominaisuuksia. ==Ominaisuuksia== Google Earthin Mars-ominaisuuden avulla voi: *katsella NASA:n vain muutamia tunteja aikaisemmin lataamia kuvia Live-lähetys Marsista -tasossa *käydä Marsissa Public radio -radioaseman juontaja Ira Flatowin tai Bill Nyen (tiedemies) juontamalla vuorovaikutteisella tutustumismatkalla *katsella 3D-mönkijämallineita ja seurata niiden jälkiä korkearesoluutioisissa 360 asteen panoraamakuvissa *etsiä kuuluisia Marsin maamerkkejä, kuten Marsin kasvoja tai Olympus Mons -vuorta.http://www.google.com/earth/explore/showcase/mars.html ==Lähteet== Luokka:Google Maps Luokka:Mars
Vuohi ja Tahitin täysikuu

Vuohi ja Tahitin täysikuu on Maailmanmatkaajan seikkailut -lastenlevysarjan kolmas osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia. Albumin kappaleissa Vuohi matkustaa Egyptiin tutkimaan muumioiden kirousta, kiipeää Tarragonan ihmispyramidin huipulle, opettelee kutomaan lentävän maton, tanssii balettia Moskovan Bolšoi-teatterissa, juhlii Jamaikalla ja Tahitilla sekä pygmien kanssa Kongossa, ratsastaa Pampalla, järjestää herkkupöydän kuolleiden hengille Kuala Lumpurissa, solmii kukkaseppeleitä lehmille Alpeilla, valmistaa teetä Taiwanissa ja rentoutuu joogan avulla Intiassa. == Kappaleet == Kaikki sanoitukset Marjatta Levanto. Sävellykset Pessi Levanto, jos ei toisin mainittu. # # # # # # # # # # # # == Muusikot == * Pirjo Aittomäki – laulu * Vuokko Hovatta – laulu * Hannu Lepola – laulu * Pessi Levanto – piano, koskettimet ja laulu * Tuure Koski – bassot * Sami Kuoppamäki – rummut, perkussiot === Tuotanto === * Pessi Levanto – tuottaja, äänittäjä (lauluosuudet) * Risto Hemmi – äänittäjä (yhtyeosuudet, Finnvox) * Miikka Huttunen – miksaaja (Neomusic-studio) * Svante Forsbäck – masteroija (Chartmakers) Luokka:Vuoden 2008 albumit Luokka:Levannon & Levannon albumit
Google Moon

Google Moon on Google Earthin palvelu, jonka avulla voi katsoa virtuaalisesti Kuun pintaa. == Ominaisuuksia == *3D-mustavalkokuvaa Kuusta, joka näyttää kuin katsoja kiertäisi Kuuta sen kiertoradalla *Korkeus, jonka avulla näkee eri paikkojen korkeuserot *Apollo-lentojen laskeutumisalueet ==Katso myös== *Google Earth *Google Mars ==Aiheesta muualla== *https://www.google.com/moon/about.html (englanniksi) Luokka:Google Maps